Det europeiske økonomiske og sosiale utvalg

Det europeiske økonomiske og sosiale utvalg (EØSU) (dansk språkutgave: Det Europæiske Økonomiske og Sociale Udvalg) er et rådgivende organ i Den europeiske union (EU). EØSU består av representanter for arbeidstakere (1/3) og arbeidsgiverorganisasjoner (1/3) og andre interessegrupper, for eksempel bønder eller forbrukere. Det gir uttalelser om EU-spørsmål til Europakommisjonen, Rådet (Consilium) og Europaparlamentet. EØSU avgir sine uttalelser både til EUs forslag og på eget initiativ.

EØSU gir interessegrupper i EU en formell innflytelse på lovgivningsprosessen i EU. De tre viktigste oppgavene til EØSU er å

 sikre at EUs politikk tilpasses de økonomiske forhold ved å søke konsensus til gavn for almenheten 
 fremme almenhetens deltakelse i EU ved å gi sivile organisasjoner adgang til dialog med EUs representanter
 sette fokus på verdiene i den europeiske integrasjon og fremme deltakelse i demokratiet og arbeidet til organisasjonene i det sivile samfunn.

Medlemmene EØSU nomineres av medlemslandene og utnevnes av Rådet for fem år av gangen. Hvert medlemsland kan nominere et antall medlemmer som står i forhold til størrelsen på landenes egen befolkning.

Det økonomiske og sosiale utvalg samarbeider med EØS/Efta-landene gjennom Den konsultative komité for EØS. Denne komiteen består av representanter fra arbeidslivets parter i EØS/Efta-landene og representanter for EØSU.

Referanser

Eksterne lenker 
 

Den europeiske unions organer
Etableringer i 1957
1957 i Europa